Եվրատեսիլ 2008 երգի մրցույթ

«Եվրատեսիլ 2008 երգի մրցույթը» եղել է հիսուներեքերորդ Եվրատեսիլ երգի մրցույթը և տեղի է ունեցել 2008 թվականի մայիսի 20-ին, 22-ին և 24-ին Բելգրադ քաղաքում (Սերբիա)։ Սերբիան հնարավորություն ստացավ հյուրընկալելու մրցույթը այն բանից հետո, երբ 2007 թվականին Ֆինլանդիայի մայրաքաղաք Հելսինկիում կայացած Եվրատեսիլ 2007 երգի մրցույթում Սերբիան ներկայացնող Մարիա Շերիֆովիչը իր «Molitva» երգով հաղթեց՝ հավաքելով 268 միավոր։ Այդ տարին առաջինն էր, երբ մրցույթը բաղկացած էր երկու կիսաեզրափակիչներից։ 20 000 նստատեղով Բելգրադ Արենայում կայացած մրցույթը վարել են Յովանա Յանկովիչը և Ժելյկո Յոքսիմովիչը։ Հյուրընկալող հեռուստաալիքն էր RTS-ն։
Ընդհանուր 272 միավորով Ռուսաստանը ներկայացնող Դիմա Բիլանը հռչակվեց մրցույթի հաղթող իր «Believe» երգով, որի հեղինակներն էին ամերիկացի երգահան Ջիմ Բինզն ու հենց Դիմա Բիլանը։ Այս մրցույթներում սա եղել է Ռուսաստանի առաջին հաղթանակն էր։
Մրցույթում Ուկրաինան զբաղեցրեց երկրորդ տեղը, Հունաստանը՝ երրորդ, Հայաստանը՝ չորրորդ (մինչ օրս՝ լավագույն արդյունքը) և հինգերորդը՝ Նորվեգիան։
Այդ տարի նաև առաջին անգամ հնարավոր էր դիտել երկրների նախընտրական փուլերը ուղիղ միացումով Եվրատեսիլի պաշտոնական կայքում։
2008 թվականի հունվարի 30-ին Եվրատեսիլի պաշտոնական կայքում՝ Eurovision.tv-ում ցուցադրվեց մրցույթի լոգոն՝ «Confluence of Sound» («Ձայների միախառնում»), որը ստեղծված էր ոգեշնչված լինելով Բելգրադի դիրքից՝ այն տեղակայված է Սավա և Դանուբ գետերի միաձուլման տեղում։


== Անցկացման տեղը ==

Բելգրադը Սերբիայի մայրաքաղաքն է։ Բելգրադ թարգմանվում է «Սպիտակ քաղաք»։ Բուն քաղաքն ունի 1,1 միլիոն բնակչություն, մինչդեռ արվարձաններով հանդերձ Բելգրադի բնակչությունը հասնում է շուրջ 1.64 միլիոնի, դարձնելով այն Արևելյան Կենտրոնական Եվրոպայի խոշորագույն քաղաքներից մեկը։
Բելգրադ Արենան ընտրվեց որպես մրցույթի անցկացման վայր։ Այս արենան Եվրոպայի խոշորագույն փակ արենաներից մեկն է։ Արենայի առավելագույն տարողությունը կարող է լինել 20 000-ից մինչև 25 000։ 2007 թվականի սեպտեմբերի 14-ին Հելսինկիի քաղաքապետը հանձնեց «Եվրատեսիլի բանալիները» Բելգրադի պատգամավորին։ Այս արարողությունը որոշվեց 2008 թվականից դարձնել Եվրատեսիլի ավանդույթ։
2008 թվականի փետրվարի 17-ին Կոսովոյի միակողմանի անկախություն հռչակմանից հետո Բելգրադում առաջացան խնդիրներ և անկարգություններ։ Եվրոպական հեռարձակողների միությունը (ԵՀՄ) որոշեց անցկացնել հեռախոսային կոնֆերանսներ մրցույթը մեկ այլ երկիր տեղափոխելու համար։ Ուկրաինան համարվում էր տարբերակներից մեկը, քանի որ նրանք եղել են երկրորդը Եվրատեսիլ 2007 երգի մրցույթում։ Մյուս տարբերակը Ֆինլանդիան էր, քանի որ նախորդ տարվա մրցույթը տեղի է ունեցել Հելսինկիում։ Հունական ERT հեռուստաալիքին առաջարկվել է ԵՀՄ-ի կողմից անցկացնել մրցույթը Աթենքում, կրկին Հունաստանում։ Ավելի ուշ որոշվեց, որ մրցույթը մնալու է Բելգրադում։ RTS հեռուստաալիքը տվել է երաշխիք, որ ապահովված է լինելու անվտանգություն բոլոր այցելուների և մրցույթի մասնակիցների համար։ Ալբանիայի, Խորվաթիայի և Իսրայելի պատվիրակությունները ունեին հատուկ անվտանգություն։


== Ձևաչափը ==
2007 թվականի մայիս ամսին մամուլի ասուլիսի ժամանակ Հելսինկիում Սվանտե Ստոքսելիուսը՝ մրցույթի գործադիր տնօրենը, հայտարարեց, որ մրցույթի ֆորմատը կարող է ընդլայնվել երկու կիսաեզրափակիչով 2008 կամ 2009 թվականին։ 2007 թվականի սեպտեմբերի 28-ին հայտարարվեց որ Եվրոպական հեռարձակողների միությունը հաստատել է երկու կիսաեզրափակիչների ծրագիրը 2008 թվականի համար։
Ամեն հեռարձակող պիտի հեռարձակեր այն կիսաեզրափակիչը, որում նրանք մասնակցում էին, ինչպես նաև հեռարձակեր մյուս կիսաեզրափակիչը ըստ ցանկության։ Բաշխումն ըստ կիսաեզրափակիչների տեղի ունեցավ Belgrade City Hall-ում 2008 թվականի հունվարի 28-ին, CET (Կենտրոնաեվրոպական ժամանակով) ժամը 13։00-ին և անցկացվեց ԿՈԼՈ ազգային պարային անսամբլի ուղեկցությամբ։
Ավտոմատ-ֆինալիստ երկրները ընտրում էին թե արդյոք նրանք կհեռարձակեն երկու կիսաեզրափակիչներն էլ, թե միայն մեկը, սակայն այդ երկրի բնակիչները կարող էին քվեարկել միայն մեկ կիսաեզրափակիչում։ Կիսաեզրափակիչները հեռարձակվում էին նաև ինտերնետում՝ Եվրատեսիլի պաշտոնական կայքում ուղիղ եթերով։ Հեռուստադիտողների քվեարկությամբ որոշված լավագույն ինը երգերը անցել են եզրափակիչ փուլ, և տասներորդ երգը որոշվեց ժյուրիի կողմից։ Քսանհինգ երգ մրցեցին եզրափակչում։


=== Վիզուալ դիզայն ===


=== Վիճակահանություն ===
Վիճակահանությունը անցել է 2008 թվականի հունվարի 24-ին Բելգրադում։ Այդ օրը որոշվել է թե որ երկրները որ կիսաեզրափակչում են հանդես գալու։ Որոշվել է նաև թե որ կիսաեզրափակչում կբաշխեն իրենց ձայները «Մեծ Քառյակը» և հյուրընկալող երկիրը Սերբիան։
Վիճակահանությունը, որը որոշեց թե որ երկիրը որ համարի տակ է հանդես գալու, կատարվեց պատվիրակությունների ղեկավարների հանդիպման ժամանակ՝ այդ թվականի մարտի 17-ին։


== Արդյունքները ==


=== 1-ին կիսաեզրափակիչ ===
1-ին կիսաեզրափակիչը տեղի ունեցավ մայիսի 20-ին, 2008 թ։
Գերմանիան և Իսպանիան քվեարկել են այս կիսաեզրափակչում։


=== 2-րդ կիսաեզրափակիչ ===
2-րդ կիսաեզրափակիչը տեղի ունեցավ մայիսի 22-ին, 2008 թ։
Մեծ Բրիտանիան, Ֆրանսիան և Սերբիան քվեարկել են այս կիսաեզրափակչում։


=== Եզրափակիչ ===
Ֆինալիստներն էին։

«Մեծ Քառյակը»՝ Գերմանիան, Իսպանիան, Մեծ Բրիտանիան և Ֆրանսիան։
Հյուրընկալող երկիրը՝ Սերբիան։
Լավագույն ինը երկրները առաջին կիսաեզրափակչից և մեկ երկիր ժյուրիի կողմից ընտրված։
Լավագույն ինը երկրները երկրորդ կիսաեզրափակչից և մեկ երկիր ժյուրիի կողմից ընտրված։Եզրափակիչ փուլը տեղի ունեցավ մայիսի 24-ին, 2008 թ։


== Քվեարկության աղյուսակներ ==


=== 1-ին կիսաեզրափակիչ ===


=== 2-րդ կիսաեզրափակիչ ===


=== Եզրափակիչ ===


=== 12 Միավոր ===
12 միավոր եզրափակիչում ստացած երկրների աղյուսակը՝


== Ձայների հայտարարման կարգ ==
Ամենափոքր միավորները (1-7) առանձին չէին հայտարարվում, այլ ցուցադրվում էին աղյուսակում։ Բանավոր կերպով հայտարարվում էին 8, 10 և 12 միավորները։
Երկրները հայտարարել են քվեարկության արդյունքները հետևյալ հերթականությամբ՝


== Վերադարձած մասնակիցներ ==


== Մեկնաբաններ ==


== Հեռարձակում ==


=== Կիսաեզրափակիչների հեռարձակում ===


=== Միջազգային հեռարձակում ===
 Ավստրալիա։ տեքստ Ավստրիա։ Իտալիա։


=== Բարձր որակի հեռարձակում ===


== Նշումներ ==


== Ծանոթագրություններ ==


== Արտաքին հղումներ ==
Եվրատեսիլի պաշտոնական կայք
Եվրատեսիլ 2008  ESCKaz կայքում